CELEX: 32015R0045
Language: hu
Date: 2015-01-14 00:00:00
Title: A Bizottság (EU) 2015/45 rendelete ( 2015. január 14. ) a 2007/46/EK európai parlamenti és tanácsi irányelvnek és a 692/2008/EK bizottsági rendeletnek a könnyű haszongépjárművek szén-dioxid-kibocsátásának csökkentésére szolgáló innovatív technológiák tekintetében történő módosításáról  EGT-vonatkozású szöveg

15.1.2015   
            
            
               HU
            
            
               Az Európai Unió Hivatalos Lapja
            
            
               L 9/1
            
         A BIZOTTSÁG (EU) 2015/45 RENDELETE
   (2015. január 14.)
   a 2007/46/EK európai parlamenti és tanácsi irányelvnek és a 692/2008/EK bizottsági rendeletnek a könnyű haszongépjárművek szén-dioxid-kibocsátásának csökkentésére szolgáló innovatív technológiák tekintetében történő módosításáról
   (EGT-vonatkozású szöveg)
   AZ EURÓPAI BIZOTTSÁG,
   tekintettel az Európai Unió működéséről szóló szerződésre,
   tekintettel a könnyű személygépjárművek és haszongépjárművek (Euro 5 és Euro 6) kibocsátás tekintetében történő típusjóváhagyásáról és a járműjavítási és -karbantartási információk elérhetőségéről szóló, 2007. június 20-i 715/2007/EK európai parlamenti és tanácsi rendeletre (1) és különösen annak 5. cikke (3) bekezdésére,
   tekintettel a gépjárművek és pótkocsijaik, valamint az ilyen járművek rendszereinek, alkatrészeinek és önálló műszaki egységeinek jóváhagyásáról szóló, 2007. szeptember 5-i 2007/46/EK európai parlamenti és tanácsi irányelvre („keretirányelv”) (2) és különösen annak 39. cikke (2) bekezdésére,
   mivel:
   
               (1)
            
            
               Az 510/2011/EU európai parlamenti és tanácsi rendelet (3) előírja, hogy az innovatív technológiák alkalmazása révén elért szén-dioxid-csökkentéseket figyelembe kell venni a gyártók átlagos fajlagos szén-dioxid-kibocsátásának kiszámításakor. A könnyű haszongépjárművek szén-dioxid-kibocsátásának csökkentésére szolgáló innovatív technológiák jóváhagyására és minősítésére vonatkozó részletes szabályokat a 427/2014/EU bizottsági végrehajtási rendelet (4) állapítja meg.
            
         
               (2)
            
            
               Annak érdekében, hogy az innovatív technológiák alkalmazása révén megtakarított szén-dioxid-kibocsátást is figyelembe vegyék az egyes gyártók fajlagos szén-dioxid-kibocsátási célértékének kiszámításakor, valamint az egyes járművek szén-dioxid-megtakarításának hatékony nyomon követése céljából az ökoinnovációs technológiával felszerelt járműveket a jármű típusjóváhagyásának keretében kell minősíteni, és a megtakarításokat a 427/2014/EU végrehajtási rendelet 11. cikkének (2) bekezdése szerint mind a típus-jóváhagyási dokumentációban, mind a 2007/46/EK irányelv szerinti megfelelőségi nyilatkozatban meg kell adni.
            
         
               (3)
            
            
               Következésképpen módosítani kell a típus-jóváhagyási eljárás során használt dokumentumokat annak érdekében, hogy azok magukban foglalják az ökoinnovációs technológiákkal kapcsolatos információkat.
            
         
               (4)
            
            
               A típusjóváhagyás céljára használt dokumentumok módosítása egyfelől arra irányul, hogy megfelelő adatok álljanak a jóváhagyó hatóságok rendelkezésére az ökoinnovációs technológiával felszerelt könnyű haszongépjárművek minősítéséhez, másfelől pedig arra, hogy az ökoinnovációs technológiának köszönhetően megtakarított szén-dioxid az adott járműtípust, -változatot és -kivitelt kísérő jellemző információk részét képezze.
            
         
               (5)
            
            
               A 692/2008/EK bizottsági rendelet (5) meghatározza a gépjárművek szén-dioxid-kibocsátás tekintetében való megfelelőségének ellenőrzésére vonatkozó közigazgatási rendelkezéseket és az ilyen járművek szén-dioxid-kibocsátásának és tüzelőanyag-fogyasztásának mérésére vonatkozó követelményeket.
            
         
               (6)
            
            
               Ezért a 2007/46/EK irányelvet és a 692/2008/EK rendeletet ennek megfelelően módosítani kell.
            
         
               (7)
            
            
               Elegendő átfutási időt kell hagyni ahhoz, hogy a gyártók és a nemzeti hatóságok hozzá tudják igazítani eljárásaikat az új szabályokhoz.
            
         
               (8)
            
            
               A gyártók számára lehetővé kell tenni, hogy még az új szabályok alkalmazási idejének kezdete előtt önkéntes alapon kérelmezhessék az innovatív technológiák alkalmazásának köszönhető szén-dioxid-megtakarítások minősítését.
            
         
               (9)
            
            
               Az e rendeletben előírt intézkedések összhangban vannak a „Műszaki Bizottság – Gépjárművek” bizottság véleményével,
            
         ELFOGADTA EZT A RENDELETET:
   1. cikk
   A 2007/46/EK irányelv I. és IX. melléklete e rendelet I. mellékletének megfelelően módosul.
   2. cikk
   A 692/2008/EK rendelet I. és XII. melléklete e rendelet II. mellékletének megfelelően módosul.
   3. cikk
   E rendelet hatálybalépésének napjától a nemzeti hatóságok nem utasítják el az EK-típusjóváhagyás vagy a nemzeti típusjóváhagyás megadását az e rendeletnek megfelelő járműtípusokra.
   2016. január 1-jétől a szén-dioxid-kibocsátás csökkentésére szolgáló innovatív technológiákkal felszerelt járműtípusok típusjóváhagyása az e rendelettel módosított 2007/46/EK irányelv és 692/2008/EK rendelet alapján történik.
   A gyártók legkésőbb 2016. január 1-jétől valamennyi új járműre az e rendelettel módosított 2007/46/EK irányelvnek és 692/2008/EK rendeletnek megfelelő megfelelőségi nyilatkozatokat adnak ki.
   4. cikk
   Ez a rendelet az Európai Unió Hivatalos Lapjában való kihirdetését követő huszadik napon lép hatályba.
   
      Ez a rendelet teljes egészében kötelező és közvetlenül alkalmazandó valamennyi tagállamban.
      Kelt Brüsszelben, 2015. január 14-én.
      
         
            a Bizottság részéről
         
         
            az elnök
         
         Jean-Claude JUNCKER
      
   
   
      (1)  HL L 171., 2007.6.29., 1. o.
   
   
      (2)  HL L 263., 2007.10.9., 1. o.
   
   
      (3)  Az Európai Parlament és a Tanács 2011. május 11-i 510/2011/EU rendelete az új könnyű haszongépjárművekre vonatkozó kibocsátási követelményeknek a könnyű haszongépjárművek CO2-kibocsátásának csökkentésére irányuló uniós integrált megközelítés keretében történő meghatározásáról (HL L 145., 2011.5.31., 1. o.).
   
      (4)  A Bizottság 2014. április 25-i 427/2014/EU végrehajtási rendelete az 510/2011/EK európai parlamenti és tanácsi rendelet alapján a könnyű haszongépjárművek szén-dioxid-kibocsátásának csökkentésére szolgáló innovatív technológiák jóváhagyási és minősítési eljárásának megállapításáról (HL L 125., 2014.4.26., 57. o.).
   
      (5)  A Bizottság 2008. július 18-i 692/2008/EK rendelete a könnyű személygépjárművek és haszongépjárművek (Euro 5 és Euro 6) kibocsátás tekintetében történő típusjóváhagyásáról és a járműjavítási és -karbantartási információk elérhetőségéről szóló 715/2007/EK európai parlamenti és tanács rendelet módosításáról és végrehajtásáról (HL L 199., 2008.7.28., 1. o.).
   
      I. MELLÉKLET
      A 2007/46/EK irányelv I. és IX. melléklete a következőképpen módosul:
      
                  1.
               
               
                  Az I. melléklet 3.5.6. és 3.5.6.1. pontja helyébe a következő szöveg lép:
                  
                              „3.5.6.
                           
                           
                              M1 kategóriájú járművek esetében a 443/2009/EK rendelet 12. cikke, illetve N1 kategóriájú járművek esetében az 510/2011/EU rendelet 12. cikke szerinti ökoinnovációs technológiával felszerelt jármű: igen/nem (1)
                           
                        
                              3.5.6.1.
                           
                           
                              M1 kategóriájú járművek esetében a 725/2011/EU végrehajtási rendelet 5. cikkében, illetve N1 kategóriájú járművek esetében a 427/2014/EU végrehajtási rendelet 5. cikkében említett, viszonyítási alapul vett gépjármű típusa/változata/kivitele (adott esetben)”
                           
                        .
               
            
                  2.
               
               
                  A IX. melléklet a következőképpen módosul:
                  
                              a)
                           
                           
                              Az EK-megfelelőségi nyilatkozatminta I. része 2. oldalának – N1 jármű-kategória (teljes és befejezett járművek) – 49. pontja a következő 3., 3.1. és 3.2. ponttal egészül ki:
                              
                                          „3.
                                       
                                       
                                          Ökoinnovációs technológiával (technológiákkal) felszerelt jármű: igen/nem (1)
                                       
                                    
                                          3.1.
                                       
                                       
                                          Az ökoinnovációs technológia (technológiák) általános kódja (p1):
                                       
                                    
                                          3.2.
                                       
                                       
                                          Az ökoinnovációs technológia (technológiák) révén megtakarított szén-dioxid-kibocsátás összesen (p2) (ismételje meg mindegyik vizsgált referencia-tüzelőanyag vonatkozásában): .”
                                       
                                    ;
                           
                        
                              b)
                           
                           
                              Az EK-megfelelőségi nyilatkozatminta I. része 2. oldalának – N1 jármű-kategória (nem teljes járművek) – 49. pontja a következő 3., 3.1. és 3.2. ponttal egészül ki:
                              
                                          „3.
                                       
                                       
                                          Ökoinnovációs technológiával (technológiákkal) felszerelt jármű: igen/nem (1)
                                       
                                    
                                          3.1.
                                       
                                       
                                          Az ökoinnovációs technológia (technológiák) általános kódja (p1):
                                       
                                    
                                          3.2.
                                       
                                       
                                          Az ökoinnovációs technológia (technológiák) révén megtakarított szén-dioxid-kibocsátás összesen (p2) (ismételje meg mindegyik vizsgált referencia-tüzelőanyag vonatkozásában): .”
                                       
                                    .
                           
                        
            
   
      II. MELLÉKLET
      A 692/2008/EK rendelet I. és XII. melléklete a következőképpen módosul:
      
                  1.
               
               
                  Az I. melléklet a következőképpen módosul:
                  
                              a)
                           
                           
                              a 4.3.5.1. pont helyébe a következő szöveg lép:
                              
                                          „4.3.5.1.
                                       
                                       
                                          Egy vagy több – M1 kategóriájú járművek esetében a 443/2009/EK rendelet 12. cikke, illetve N1 kategóriájú járművek esetében az 510/2011/EU rendelet 12. cikke szerinti – ökoinnovációs technológiával felszerelt jármű esetében a gyártás megfelelőségét az ökoinnovációs technológiák tekintetében a szóban forgó ökoinnovációs technológiákat jóváhagyó bizottsági határozat(ok)ban előírt vizsgálatok elvégzésével kell igazolni.”
                                       
                                    ;
                           
                        
                              b)
                           
                           
                              a 3. függelék 3.5.6. és 3.5.6.1. pontja helyébe a következő szöveg lép:
                              
                                          „3.5.6.
                                       
                                       
                                          M1 kategóriájú járművek esetében a 443/2009/EK rendelet 12. cikke, illetve N1 kategóriájú járművek esetében az 510/2011/EU rendelet 12. cikke szerinti ökoinnovációs technológiával felszerelt jármű: igen/nem (*).
                                       
                                    
                                          3.5.6.1
                                       
                                       
                                          M1 kategóriájú járművek esetében a 725/2011/EK végrehajtási rendelet 5. cikkében, illetve N1 kategóriájú járművek esetében a 427/2014/EU végrehajtási rendelet 5. cikkében említett, viszonyítási alapul vett gépjármű típusa/változata/kivitele (**)”
                                       
                                    .
                           
                        
            
                  2.
               
               
                  A XII. melléklet a következőképpen módosul:
                  
                              a)
                           
                           
                              a 4.1. és 4.2. pont helyébe a következő szöveg lép:
                              
                                          „4.1.
                                       
                                       
                                          M1 kategóriájú járművek esetében a 725/2011/EU rendelet 11. cikkének (1) bekezdése, illetve N1 kategóriájú járművek esetében a 427/2014/EU rendelet 11. cikkének (1) bekezdése szerint annak a gyártónak, amely élni kíván az átlagos fajlagos szén-dioxid-kibocsátásának a járműbe szerelt egy vagy több ökoinnovációs technológia alkalmazásából adódó csökkentésének lehetőségével, EK-típusbizonyítvány iránti kérelmet kell benyújtania valamely jóváhagyó hatósághoz az adott ökoinnovációs technológiával felszerelt gépjármű vonatkozásában.
                                       
                                    
                                          4.2.
                                       
                                       
                                          A járműbe szerelt ökoinnovációs technológia révén megtakarított szén-dioxid-kibocsátásokat a típusjóváhagyás céljára az ökoinnovációs technológiát jóváhagyó bizottsági határozatban meghatározott eljárásnak és vizsgálati módszertannak megfelelően kell meghatározni, M1 kategóriájú járművek esetében a 725/2011/EU rendelet 10. cikke, illetve N1 kategóriájú járművek esetében a 427/2014/EU rendelet 10. cikke szerint.”
                                       
                                    ;
                           
                        
                              b)
                           
                           
                              a 4.4. pont helyébe a következő szöveg lép:
                              
                                          „4.4.
                                       
                                       
                                          A típusjóváhagyás nem adható meg, ha az ökoinnovációs technológiával felszerelt jármű nem mutat legalább 1 g CO2/km kibocsátáscsökkentést az M1 kategóriájú járművek esetében a 725/2011/EU rendelet 5. cikke, illetve N1 kategóriájú járművek esetében a 427/2014/EU rendelet 5. cikke szerinti, viszonyítási alapul vett gépjárműhöz képest.”